        R O M Â N I A

JUDEŢUL HUNEDOARA 

   MUNICIPIUL BRAD

          P R I M A R

  Nr. 132/11829/15.09.2021
                                            R E F E R A T  DE  A P R O B A R E 
 privind  prelungirea contractelor de închiriere pentru spaţiile şi terenurile aparţinând domeniului public şi privat al Municipiului Brad 

La ora actuală există încheiate un număr de 242 de contracte de închiriere pentru spaţiile şi terenurile aparţinând domeniului public şi privat al Municipiului Brad, dintre care 86 de contracte încheiate cu agenţi economici şi un număr de 156 de contracte încheiate cu  persoane fizice.

Valabilitatea acestor contracte de închiriere încetează la data de 31.12.2021, existând posibilitatea prelungirii acestora anual, cu condiţia respectării clauzelor contractuale.
Astfel, am inițiat prezentul proiect de hotărâre prin care am propus prelungirea  contractelor menţionate mai sus pentru o perioadă de încă un an, respectiv pentru perioada  01.01.2022 - 31.12.2022,  condiţionat de achitarea la zi a chiriei datorate. 

Pe baza acelorași considerente, am propus, de asemenea, prelungirea pentru aceeaşi perioadă şi a contractelor de închiriere pentru spaţiile cu altă destinaţie decât aceea de locuinţă din cadrul Dispensarului Policlinic al Municipiului  Brad în care sunt amenajate cabinetele medicale deţinute de către medicii de familie şi de către medicii specialişti.


Menționez că în toate cazurile de întârziere la plata chiriei au fost emise somații, iar pentru sume restante au fost inițiate proceduri de recuperare a datoriei prin intermediul instanțelor de judecată.

În contextul celor de mai sus supun spre dezbatere și aprobare plenului Consiliului Local al Municipiului Brad proiectul de hotărâre în forma prezentată.

Invoc în susţinerea propunerii mele prevederile art. 297 din O.U.G. nr. 57/2019 privind Codul administrativ, cu modificările și completările ulterioare.

